Den Vest-Sjællandske Avis, 1820-02-15
Det er blevet lovet i dette Blad, at Fortsættelsen af de Beretninger, som ere blevne leverede omde mærkværdige Krigsbegivenheder, som forefalde i Venezuela og Nye Granada, skulle blive meddeelte, naar noget paalideligt derom kan erfares; dette Løfte skal nu blive opfyldt. Simon Bolivar, Præsident for Republikken Venezuela og GeneralCapitain for denne Republiks og Nye Granadas Krigshære, maae med Føie betragtes som en af vor Tidsalders overordentligste Mænd, Heltemod forbunden med en vis Storhed i hans Planer, drager Jnterressen hen til ham, som for Bonaparte fordum, da han i 1796 traadte frem paa Krigstheatret, i Jtalien; som han, lader Bolivar den mindre og nærliggende Fordeel ud af Syne, for at gribe efter den større og følgerigere Plans Udførelse, om den endog er vanskeligere og meere bortfjernet; da han saaledes i 1817 følte Vanskeligheden ved at fratage Spanien de befæstede Søestæder, fattede han den Plan at oprette Republikkens Sæde ved Orinoko, og at forskaffe den derved en frie og sikker Stilling, hvorfra han kunde tilberede Spanierne en uendelig Kamp; pludselig styrtede han sig over Gui ana, erobrede Augustura og plantede Friehedens Flag ved Orinokos skovklædte Bredder. J 1819 brækker hans Modstander den tappre Morillo op med al sin Styrke, trænger ind i Varinas, søger at naae til Augustura, og ved et kraftfuld Slag at give Republikken sit Hiertestød; det lykkes ham ikke, omgivet af Jnsurgenternes Tropper paa alle Sider, kjæmpende mod utallige Vanskeligheder, nødes han tilsidst at trække sig tilbage; Bolivar seer Løven at pige, lader den langsomt og forsigtigt forfølge, men vogter sig for at bringe den til det yderste, føler Nødvendigheden af at samle nye Kræfter, for at tilintetgiøre sin frygtelige Fiende, som en Lynild styrter han nu ind paa Kongeriget Nye Granada, foretager sig et Heltetog, som i Hurtighed og Besværligheder kan lignes med Hannibals Overgang over Alperne. J nogle faa Maaneder er Kongeriget Nye Granada med sine 10 Mill. Jndvaanere erobret; Hovedstaden St. Fende Bogota med sine 36000 Beboere indtaget, Vicekongen Samang fordrevet, og en Million Piastre gjorte til Bytte, nye Armeer blive i Hast organiserede, Kongerigets Erobring fortsættes indtil Søekysten; Flygtninger paa Engelske Skibe fra St. Martha til Jamaica vidne om hvornær hans Tropper ere komne til Havets Bredder; paa samme Tid sendes en anden Krigshær syd paa til Popapan, for at fuldende Kongerigets Erobring. til Grændserne af Qvito; og endelig ankommer han selv i Begyndelsen af December til Provindsen Va rings med 5000 Mand, for at forene sig med General Paez, som imidlertid har holdet denne Provinds besat, observeret Morillo paa sit Tilbagetog, og blokeret den af Morillo erobrede Hovedstad San Fernando de Apura, hvori han ved sit Tilbagetog havde efterladt en Besætning; Jnsurgenternes Canonbaade afskiære Staden Tilførsel, og den er nu nærved at overgive sig; imedens denne Hovedstads Fald forventes, forberedes den store Plan til Spaniernes aldeles Fordrivelse fra Terra-Firma; Bolivar samler alle sine Krigshære, for med forenet Kraft at angribe Morillo i Provindsen Carracas, hvilken han allene har tilbage foruden Staden Cumana, som Marino forgiæves har forsøgt at erobre; General Soublette er afsendt til Marinos Hovedqvarteer i Maturino, for at aftale den fælleds Angrebs=Plan med denne Feldtherre, og at beskynde den Jrlandske Legions Marsch, som General D'Evereux har hvervet; man regner at 3000 Englændere og Jrlændere ere nu i Republikkens Tieneste, snart vil den blodige Kamp begynde, som formodentlig vil giøre en Ende paa disse Rædselscener; det er Achilles og Hectors Kamp; hvem beklager ikke den tappre Morillos Skjebne; hans Fiender selv tilstaae, at ingen af deres Generaler kan maale sig med ham i militairiske Talenter; med svage Midler har han gjort Underværker af Tapperhed, og har underfuldt længe vedligeholdt Kampen; hans Konge paa skiønner vel hans Patriotisme og Fortieneste af Staten, og har udvalgt ham til Castilisk Greve af Charta gena og Marqvis af La Puerta, men han seer sig dog i det meest kritiske Øieblik forladt af sit Fædreland, som selv lider under de største Ulykker og Forvirringer, og vil med en hentæret Armee og med udtømte Penge=Resoureer blive tilsidst et Offer for en uundgaaelig Skjebne.